Na osnovu člana 33. Zakona o tržištu hartija od vrijednosti (Službeni glasnik RS, broj: 92/06, 34/09, 30/12, 59/13, 108/13, 47/17, 11/22 i 63/22) i Odluke o (dvadesetčetvrtoj) XXIV emisiji redovnih (običnih) akcija javnom ponudom emitenta Naša Banka a.d. Banja Luka (u daljem tekstu: Emitent), objavljuje se

JAVNI POZIV ZA UPIS I UPLATU
XXIV (DVADESETČETVRTE) EMISIJE REDOVNIH (OBIČNIH) AKCIJA JAVNOM PONUDOM
Emitent upućuje poziv svim zainteresovanim domaćim i stranim investitorima, pravnim i fizičkim licima za upis i uplatu XXIV emisiije redovnih (običnih) akcija javnom ponudom, pod uslovima utvrđenim Odlukom o XXIV emisiji redovnih (običnih) akcija Emitenta, broj: 01-1-SB1110/26 koju je usvojila Skupština akcionara Emitenta dana 18.06.2026. godine (u daljem tekstu: Odluka) i Jedinstvenim prospektom XXIV emisije redovnih (običnih) akcija javnom ponudom.
Komisija  za  hartije od  vrijednosti  Republike  Srpske  je  odobrila  Jedinstveni prospekt XXIV emisije redovnih (običnih) akcija javnom ponudom, Rješenjem broj: 01-31-459-3/26 od 10.07.2026. godine, pod sljedećim uslovima:
· Ukupan broj emitovanih akcija: 6.250.000 (slovima: šestmilionadvijestotinepedesethiljada)
· Nominalna vrijednost jedne akcije: 1,00 KM (slovima: jedna konvertibilna marka)
· Nominalna vrijednost emisije: 6.250.000,00 KM (slovima: šestmilionadvijestotinepedesethiljada konvertibilnih maraka)
· Rok trajanja upisa i uplate, mjesto upisa i uplate. Upis i uplata akcija iz XXIV emisije 20.07.2026 godine. Upis i uplata akcija će trajati ukupno 30 dana, s tim da će se prvih 15 dana koristiti pravo preče kupovine.
· Pravo preče kupovine - vlasnici redovnih akcija, koji su registrovani u Centralnom registru hartija od vrijednosti na dan presjeka, odnosno na dan 08.07.2026. godine, imaju pravo preče kupovine akcija iz XXIV emisije, srazmjerno njihovom procentualnom učešću u akcijskom kapitalu Emitenta. Rok za korištenje prava preče kupovine počinje 20.07.2026. godine i trajaće 15 dana, zaključno sa danom 03.08.2026. godine. Upis akcija po osnovu prava preče kupovine vrši se u prostorijama BDD „Monet broker“ a.d. Banja Luka u Ulici Jovana Dučića 25, 78 000 Banja Luka, svaki radni dan od 8:00 do 16:00 časova, potpisivanjem izjave o upisu (upisnice) u pet primjeraka, od kojih dva primjerka pripadaju kupcu. Uplata akcija vrši se u novcu na poseban privremeni račun otvoren u Novoj banci a.d. Banja Luka, za deponovanje uplata u postupku emisije akcija, broj: 555-09000735409-11.
Nakon isteka roka za korištenje prava preče kupovine akcija u trajanju od 15 dana, preostali iznos emisije biće predmet javne ponude na Banjalučkoj berzi hartija od vrijednosti AD Banja Luka. Upis i uplata preostalih akcija vršiće se kod ovlaštenih berzanskih posrednika na tržištu hartija od vrijednosti Republike Srpske, u skladu sa radnim vremenom ovlaštenih berzanskih posrednika
· Prodajna cijena akcija iz XXIV emisije, za akcionare koji koriste pravo preče kupovine iznosi 1,20 KM po jednoj akciji. Cijena za preostale akcije, nakon isteka roka za korišćenje prava preče kupovine, formiraće se na Berzi, po principu višestrukih cijena (kontinuirana javna ponuda), s tim da će prodajni nalog biti unesen po cijeni od 1,20 KM. Standard povećanja cijene je 0,01 KM. 
Uplata akcija vrši se u novcu. Upisane, a neuplaćene akcije ne proizvode pravne posljedice i ne mogu biti u pravnom prometu. Emisija se smatra uspješnom kad je upisano i uplaćeno najmanje 60% od ukupnog broja akcija.
· Emitent zadržava pravo da, u skladu sa članom 39. Zakona o tržištu hartija od vrijednosti (Službeni glasnik RS, broj: 92/06, 34/09, 30/12, 59/13, 108/13, 47/17,11/22 i 63/22) završi javnu ponudu akcija iz XXIV emisije ukoliko postojeći akcionari prilikom korišćenja prava preče kupovine uplate i upišu minimalno 60% ponuđenih akcija.
· Emitent zadržava pravo da završi javnu ponudu redovnih (običnih) akcija iz XXIV emisije ukoliko se prije isteka roka od 30 dana upiše i uplati cjelokupna ponuđena količina akcija. Emitent zadržava pravo na odustajanje od javne ponude akcija i prije isteka utvrđenog roka za upis i uplatu.
· Emitent je javni poziv za upis i uplatu XXIV emisije redovnih (običnih) akcija, zajedno sa Jedinstvenim prospektom, objavio na Internet stranici Banjalučke berze (www.blberza.com) i na internet stranici Emitenta (https://www.nasa-banka.com/ ) i internet stranici Agenta emisije (www.monetbroker.com).
· Za sprovođenje Odluke o emisiji ovlašćuje se Dejan Vuklišević, predsjednik Uprave Emitenta.

· Više informacija o XXIV emisiji redovnih (običnih) akcija Emitenta može se dobiti kod Agenta emisije „Monet Broker" a.d. Banja Luka, Jovana Dučića 25, 78 000 Banja Luka, ili na telefon 051/345-600. Jedinstveni prospekt moguće je naručiti putem zvanične adrese elektronske pošte Agenta emisije: mail@monetbroker.com.

Emitent zastupan po 
BDD “Monet broker” a.d. Banja Luka
